पटना । बिजली क भारी किल्लत स जूझ रहल बिहार आब आओर केंद्र क मुंह नहि ताकत। सरकार एकरा लेल दोसर रास्ता ताकब शुरू करि देलक अछि। राज्य सरकार आब सीधा बाजार स बिजली कीनबाक योजना बना रहल अछि।
 राज्य सरकार क एकटा अधिकारी कहला जे , राज्य मे बिजली क किल्लत कए देखैत हमसब बाजार स बिजली कीनबाक कोशिश करि रहल छी। हालांकि, इ कोई आसान काज नहि अछि। एहि मे बहुत कम अवधि क लेल बहुत बेसी दाम पर बिजली भेटैत अछि।
 दोसर दिस, राज्य सरकार 1,050 मेगावॉट बिजली कीनबा लेल सेहो कोशिश तेज करि देल गेल अछि। राज्य सरकार क मुताबिक एकर बारे मे जल्द निविदा आमंत्रित कैल जाएत।
 एहि दिस, राज्य सरकार दोसर स्रोत स सेहो बिजली हासिल करबाक कोशिश करि रहल अछि। राज्य सरकार क सूत्र कहैत छथि जे, राज्य मे एनटीपीसी क बाढ़ परियोजना स सेहो 2014 तक बिजली उत्पादन शुरू भ जाएत। बिहार सरकारक कोशिश अछि जे एहि ठाम स बेसी स बेसी बिजली हासिल कैल जाए। केंद्र सरकार एहि ठाम स उत्पादित बिजलीक सिर्फ 10 फीसदी बिजली कए बिहार कए देबा लेल तैयार अछि, जखकि बिहार 50 फीसदी बिजली मांग रहल अछि।
 एकर अलावा, बिजली क मामला मे राज्य कए भूटान स सेहो काफी उम्मीद अछि। एहि लेल मुख्यमंत्री नीतीश कुमार भूटान स प्रस्तावित बिजली मे बिहारक हिस्सा बढेबा लेल अपन दावा ठोंक देलथि अछि। बिहार कए भूटान मे स्थित पनबिजली परियोजना स 260 मेगावॉट बिजली आबंटित अछि। हालांकि, बिहार कए काफी कम बिजली भेट रहल अछि। 